b'\n_START_ARTICLE_\nHardingfeleverket\n_START_PARAGRAPH_\nHardingfeleverket er et sjubinds verk med samlet norsk folkemusikk, utgitt i perioden 1958 til 1981 p\xc3\xa5 Universitetsforlaget. Initiativtaker var O.M. Sandvik og som redakt\xc3\xb8r sto Olav Gurvin. Den offisielle tittelen er "Norsk folkemusikk, serie I: Hardingfelesl\xc3\xa5tter". Redaksjonen besto fra begynnelsen av Arne Bj\xc3\xb8rndal fra Bergen, Truls \xc3\x98rpen fra Kr\xc3\xb8dsherad og Eivind Groven fra L\xc3\xa5rdal i Telemark, alle tre gode spelemenn. De hadde f\xc3\xa5tt dette oppdraget fordi de hver for seg hadde samlet og skrevet ned sl\xc3\xa5tter fra sine distrikter. Verket danner basis for nedtegnelsen av sl\xc3\xa5ttemusikken p\xc3\xa5 hardingfele i Norge. Verket er i dag tilgjengelig p\xc3\xa5 nettet.'